Ordonanța Tribunalului (Camera a opta extinsă) din 15 mai 2025 – UniCredit Bank/SRB (Contribuții ex ante 2020)
(Cauza T‑431/20)
„ Uniunea economică și monetară – Uniunea bancară – Mecanismul unic de rezoluție a instituțiilor de credit și a anumitor firme de investiții (MUR) – Fondul unic de rezoluție (FUR) – Decizia SRB privind calculul contribuțiilor ex ante pentru anul 2020 – Articolul 70 alineatul (2) din Regulamentul (UE) nr. 806/2014 – Acțiune vădit fondată – Limitarea în timp a efectelor ordonanței ”
1.      Procedură jurisdicțională – Concluziile cererii introductive – Adaptare în cursul judecății – Decizie prin care se modifică în cursul judecății decizia atacată – Adaptarea concluziilor și a motivelor inițiale – Admisibilitate – Condiții
(Regulamentul de procedură al Tribunalului, art. 86)
(a se vedea punctele 18-20)
2.      Politica economică și monetară – Politica economică – Mecanismul unic de rezoluție a instituțiilor de credit și a anumitor firme de investiții – Contribuții ex ante la Fondul unic de rezoluție (FUR) – Plafonul anual al cuantumului cumulat al contribuțiilor individuale la FUR stabilit la 12,5 % din nivelul‑țintă final – Domeniu de aplicare – Aplicare pe parcursul perioadei inițiale
[Regulamentul nr. 806/2014 al Parlamentului European și al Consiliului, art. 70 alin. (2) primul și al patrulea paragraf]
(a se vedea punctul 42)
3.      Politica economică și monetară – Politica economică – Mecanismul unic de rezoluție a instituțiilor de credit și a anumitor firme de investiții – Contribuții ex ante la Fondul unic de rezoluție (FUR) – Plafonul anual al cuantumului cumulat al contribuțiilor individuale la FUR stabilit la 12,5 % din nivelul‑țintă final – Întindere – Nedepășirea acestui plafon de către Comitetul unic de rezoluție (SRB) – Criterii de apreciere – Abordare dinamică a nivelului‑țintă final
[Regulamentul nr. 806/2014 al Parlamentului European și al Consiliului, art. 69 alin. (1) și art. 70 alin. (2) primul și al patrulea paragraf]
(a se vedea punctul 43)
Dispozitivul
1)
Anulează Decizia SRB/ES/2022/80 a Comitetului unic de rezoluție (SRB) din 7 decembrie 2022 privind calculul contribuțiilor ex ante pentru anul 2020 la Fondul unic de rezoluție (FUR), în măsura în care privește UniCredit Bank GmbH, fostă UniCredit Bank AG.
2)
Menține efectele Deciziei SRB/ES/2022/80 în ceea ce privește UniCredit Bank, fostă UniCredit Bank, până când SRB va lua măsurile necesare pe care le presupune executarea prezentei ordonanțe, într‑un termen rezonabil care nu poate depăși șase luni de la data la care prezenta ordonanță rămâne definitivă.
3)
SRB va suporta, pe lângă propriile cheltuieli de judecată, pe cele efectuate de UniCredit Bank, fostă UniCredit Bank.